Den Nord-Cimbriske Tilskuer, 1829-06-30
Indenlandsk. Jfølge den under 8de Mai udkomne Forordning om Værnepligten, blive Møllere og Kroemænd, paa Landet, hvad enten de ere fødte i Bondestanden, eller ikke, og uden Hensyn til, om de, i Forbindelse med deres Møllebrug eller Kroehold, drive noget Agerbrug, at indbefatte under den værnepligtige Stand. Det samme gjælder og alle dem, der paa Landet ernære sig af Haandværker. Dog blive de egentlige Fabrikanlæg, hvori Naturproducter, forarbeides og forædles i det Store, ikke i foranførte Henseende at behandle lige med Haandværker. Labefogder, Skovfogder, Skytter og alle Andre, der ikke staae i en høiere Stilling, blive ogsaa at henføre til den værnepligtige Stand, om de end ikke ved deres Fødsel hørte til samme. Dog skulle Gartnere, naar de med god Caracteer have aflagt den anordnede Examen, saa og de, der bruges paa Hovedgaardene blot til personlig Opvartning eller Huus gierninger, ikke derved gaae over til den værnepligtige Stand, dersom de ikke allerede ved Fødselen hørte til samme. De, der tjene som Godsforvaltere, Kontoirbetjente, Skovridere eller i andre saadanne Stillinger, gaae herved ikke heller over til den værnepligtige Stand. Men forsaavidt enten nogen at disse Personer allerede ved sin Fødsel hørte til denne Stand, eller han tillige driver noget Bondebrug, kan foranførte hans Stilling ikke virke nogen Befrielse for ham eller hans Afkom. Dog skal herfra finde en Undtagelse Sted med Hensyn til Forvaltere paa complette Godser, der efter Øvrighedens Constition bestyre Skifteforvaltningen og Overformynderiet, naar disse tillige have taget juridisk Examen; thi naar en saadan endog er født Værnepligtig, saa skulle desuagtet hans Sønner, som fødes efterat han er udslettet af Lægdsrullen, og medens han befinder sig i foranførte Stilling, være frie for Værnepligten, forudsat at han ikke tillige driver Bondenæring. De Stillinger, som have til Følge, at en Person, der ei er født i den værnepligtige Stand, gaaer over til samme, medføre dog ingen personlig Værnepligt for ham eller for hans tidligere avlede Sønner. De, som ere fødte i den værnepligtig Stand, udtræde ikke af samme, ved at bygge paa Hovedgaardsjorder. De Sønner, som en værnepligtig Fader har avlet, inden han enten har udtjent eller opnaaet 36 Aars Alderen, vedblive at være værnepligtige, uden Hensyn til nogen senere Forandring i Faderens militaire Stilling, eller den Alder, han siden opnaaer. Den ved Forordningen af 20de Juni 1788 §. 7 hjemlede befrielse for Børn under 10 Aar, som Faderen bortflytter til Kjøbstad, bortfalder og for Fremtiden. Sønner af de Skolelærere og Kirkefangere, som for Fremtiden ansættes, bør indføres i Lægdsrullen og i sin Tid udskrives til Krigstjeneste, naar de ikke enten ved at oplæres i Skolelærer-Seminarier, eller paa anden Maade erhverve Ret til befrielse. Derimod blive Sønner af de alt ansatte Skolelærere og Kirkesangere fremdeles fritagne for Værnepligt, forsaavidt Forordningen af 20de Juni 1788 §. 30 i Forbindelse med Forordningen af 11te Juni 1802 §. 2 hjemler dem saadan Frihed. Den Frihed, Forordningen af 20de Juni 1788 §. 30 hjemler Sønner af geistlige og verdslige Embedsmænd, selv om disse tillige drive en Bondegaard, og hvilken Frihed iøvrigt, ligesaavel som den, der er tillagt Adelens og de lige med samme Privilegeredes Børn, bliver i Kraft, kan ikke komme andre Embedsmænds Børn tilgode, end deres, som ere forsynede med Kongl bestalling eller anden af Kongen underskreven Expedition. Uægte Børn, der fødes i en Kjøbstad, blive at behandle paa samme Maade, som om de vare fødte paa Landet, saafremt Moderen 9 Maaneder forud havde sit Hjem paa Landet. Forordningen af 20de Juni 1788 §. 28 skal bortfalde med Hensyn Personer udenfor Bondestanden, der for Fremtiden tiltræde noget Gaardbrug paa Landet, dog kunne saadanne Gaardbesidderes Sønner fritages for Værnepligt imod en Kiendelse, til Landmilice=Fondet. Vil Nogen befrie sine endnu ufødte Sønner for Værnepligten, bliver Kiendelsen, 100 Rbd. Sølv for dem Alle; men naar en allerede født Søn skal frigjøres, bliver den 50 Rbd. Sølv, hvis han endnu er under 2 Aar, og 5 Rbd. Sølv meere for hvert Aar han er ældre. En allerede udskreven Person kan ikke, paa foranførste Maade, fritages. Forordningens §. 29 bliver derimod aldeles i Kraft. Nysnævnte Bestemmelse skal og finde Anvendelse med Hensyn til alle Andre, der, uden at være fødte i den værnepligtige Stand, have tiltraadt eller herefter tiltræde saadan Næring paa Landet, at deres Sønner, derved blive værnepligte. Forsaavidt nærværende Anordning udvider Værnepligten til Personer, der, efter de hidtil gieldende Regler, ikke have været samme undergivne, skal den i intet Tilfælde anvendes paa dem af disse, der allerede have tilbagelagt deres tiende Aar.